Inverted yield ส่งสัญญาณว่าปาร์ตี้ใกล้จะสิ้นสุดลง
9 เมษายน 2565

Inverted yield ส่งสัญญาณว่าปาร์ตี้ใกล้จะสิ้นสุดลง
คงเป้า SET index ปี 2565 ไว้ที่ 1,680 จุด
จากความผันผวนที่เพิ่มขึ้นจากวัฎจักรขึ้นอัตราดอกเบี้ย มาตรการ QT ของ Fed ราคาสินค้าโภคภัณฑ์ที่สูงผลจากความขัดแย้งระหว่างรัสเซีย-ยูเครนที่ยืดเยื้อและมาตรการล็อกดาวน์ของจีนเพื่อป้องกันการแพร่ระบาดของโควิด-19 เราจึงคงเป้า SET index สิ้นปี 2565 ของเราไว้ตามเดิมที่ 1,680 จุด คำนวณด้วย EPS ที่ 98.9 บาท และ EYG ที่ -0.875SD ตลาดปรับเพิ่มประมาณการ EPS ล่วงหน้า 12 เดือน ขึ้นเป็น 98.9 (+3% MoM) จากการปรับเพิ่มประมาณการกำไรสุทธิ (ส่วนใหญ่ของกลุ่มพลังงาน) และปรับปีฐาน EPS ขึ้นเป็นสิ้นเดือน มี.ค.2565 จากเดือน ก.พ.2565 อัตราตอบแทนพันธบัตรรัฐบาลไทย ระยะเวลา 10 ปี เพิ่มขึ้น 34 bps MoM มาอยู่ที่ 2.54% เมื่อวันที่ 28 มี.ค. หนุนจากแรงกดดันต่อภาวะเงินเฟ้อและอัตราตอบแทนพันธบัตรรัฐบาลสหรัฐฯ ระยะเวลา 10 ปี ปรับเพิ่มขึ้นก่อนที่จะลดลงมาอยู่ที่ 2.4% ขณะนี้ จากความกังวลเรื่องภาวะถดถอยผลจาก inverted yield curve ของพันธบัตรสหรัฐฯ 2-10 ปี เมื่อวันศุกร์ที่แล้ว ดังนั้น เราจึงคงเป้า SET Index ไว้ตามเดิมที่ 1,680 จุด เพราะ EPS ที่สูงขึ้นหักล้างอัตราลดที่เพิ่มขึ้น
ปัจจัยเสี่ยง ได้แก่ การคว่ำบาตรรัสเซียที่ยาวนาน อัตราดอกเบี้ยที่สูงขึ้น QT และมาตรการ ล็อกดาวน์ของจีน
SET Index ปรับเพิ่มขึ้นมาแตะระดับก่อนเกิดสงครามรัสเซีย-ยูเครนที่ 1,690-1,700 จุด จากความคาดหวังที่ว่าการเจรจาสันติภาพจะสำเร็จไปได้ด้วยดี อย่างไรก็ดี ความขัดแย้งระหว่างรัสเซีย-ยูเครน ยังคงอยู่และคาดชาติตะวันตกจะไม่ยกเลิกการคว่ำบาตรรัสเซียโดยง่ายเพราะผ่านช่วงที่จะหันหลังกลับไม่ได้แล้ว (เช่น ความเสียหายในยูเครน การอายัดทรัพย์สินของธนาคารกลางรัสเซีย คำสั่งห้ามใช้ swift และแผนการของยุโรปที่จะลดการนำเข้าก๊าซจากรัสเซีย 2/3 ภายในช่วงสิ้นปี 2565) การคว่ำบาตรรัสเซียจะช่วยหนุนราคาสินค้าโภคภัณฑ์และคาดจะส่งผลให้เกิดภาวะ stagflation (อัตราเติบโตต่ำแต่อัตราเงินเฟ้อสูง) ธนาคารกลางจำเป็นต้องปรับเพิ่มอัตราดอกเบี้ยเชิงรุกเพื่อจำกัดผลกระทบ หากอัตราเงินเฟ้ออยู่ระดับสูงเกินไป อาจสร้างความเสียหายให้กับตลาดและ/หรือกับสภาวะเศรษฐกิจและส่งผลให้เกิดภาวะถดถอย Yield curve inversion ของพันธบัตรสหรัฐฯ 2-10 ปี ล่าสุดส่งสัญญาณที่จะเกิดภาวะเศรษฐกิจถดถอย สมมติฐานดังกล่าวคาดจะส่งผลเชิงลบต่อตลาดหุ้นไทยและทัวโลก
6 ธีมการลงทุนและหุ้นที่ KS แนะนำ..
-ผู้เล่นเติบโตสูง (BE8)
เราคาดว่า BE8 จะรายงานกำไรสุทธิที่เติบโตขึ้น 57%/44% ในปี 2565-66
-ผู้เล่นอัตราตอบแทนสูง (DTAC และ KKP)
หุ้นปันผลมักจะเคลื่อนไหวดีกว่าตลาดในช่วงที่ตลาดอ่อนตัวลง
-ผู้เล่น Defensive (BJC OSP GPSC และ BGRIM)
หุ้น Defensive จะช่วยป้องกันความเสี่ยงหากเศรษฐกิจถดถอยเพราะกำไรยังโตได้
-อุปสงค์การเดินทางที่อั้นไว้ (AMATA MINT BH และ BEM)
การเปิดเศรษฐกิจ การผ่อนคลายข้อจำกัดในการเดินทางและอุปสงค์ที่อั้นไว้คาดจะช่วยหนุนยอดขายของ AMATA อัตราการเข้าพักและ ADR ของ MINT จำนวนผู้ป่วยของ BH และจำนวนผู้โดยสารของ BEM
-ผู้ที่ได้ประโยชน์จากค่าขนส่งตู้คอนเทนเนอร์ที่ลดลง (SAPPE ASIAN และ SCGP)
คาดผู้ส่งออกและนำเข้าจะได้ประโยชน์จากค่าขนส่งตู้คอนเทนเนอร์ที่ลดลง ดัชนี SCFI ลดลง 14% YTD จากปัญหาท่าเรือแออัดที่ผ่อนคลายลงและอุปสงค์ที่เติบโตขึ้น
-กลุ่มที่มีประกันความเสี่ยงจากราคาสินค้าโภคภัณฑ์ที่สูงขึ้น (BCP และ PSL)
ราคาสินค้าโภคภัณฑ์ที่สูงขึ้นจากการคว่ำบาตรรัสเซียคาดจะส่งผลบวกต่อ BCP และ PSL
KS #KSecurities #หุ้น #ลงทุน #INVESTMENT #Monthly #Strategy
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp